
Αρ. Φύλλου 40 


25 Φεβρουάριου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

41 .Τροποποίησητου Π.Δ/τος483/88 (Φ. 217 Α') «Ορ¬ 
γανισμός του Θεραπευτηρίου Χρονιών Παθήσεων 
Παιδιών Αθηνών». 1 

42. Τροποποίηση του Π. Δ/τος 337/85 (ΦΕΚ. 118 Α') 

«Οργανισμός Διοίκησης και Λειτουργίας του Θε¬ 
ραπευτηρίου Χρονιών Παθήσεων Τρικάλων». 2 

43. Περί ειδικών προσόντων απογραφής και απόκτη¬ 

σης αποδεικτικών ικανότητος για εργασία μόνο σε 
συγκεκριμένες κατηγορίες πλοίων. 3 

44. Ίδρυση Τμήματος Τουριστικής Αστυνομίας 

Ηγουμενίτσας. 4 

45. Τροποποίηση διατάξεων του Π.Δ. 190/1996 «Ορ¬ 
γανισμός Σχολής Μετεκπαίδευσης και Επιμόρφω¬ 
σης Ελληνικής Αστυνομίας και συναφή θέματα» 

(Α' -153). 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 41 
Τροποποίηση του Π. Δ/τος 483/88 (Φ. 217 Α') «Οργανισμός 
του Θεραπευτηρίου Χρονιών Παθήσεων Παιδιών Αθη¬ 
νών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 20 παρ.1 του Ν. 2503/97 (Φ. 107 
τ.Α’) «Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες δια¬ 
τάξεις». 

2. Το άρθρο 29Α’του Ν. 1558/85, όπως αυτό προσετέθη με 
το άρθρο 27του Ν. 2081/92, με το οποίο καθορίζεται έλεγχος 
των δαπανών που προκαλούν οι κανονιστικές διοικητικές 
πράξεις (ΦΕΚ 154/92 τ.Α’) και τροποποιήθηκε με το άρθρο 1 
παρ.2ατου Ν. 2469/97. 

3. Την απόφαση του Πρωθυπουργού και Υπουργού Εσωτε¬ 
ρικών, Δημόσιας Διοίκησης και Αποκέντρωσης 
ΔΙΔΚ/Φ1/8211/99 (ΦΕΚ 198 τ. Β’.) «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης και 
Αποκέντρωσης, Λεωνίδα Τζανή και Γεώργιο Φλωρίδη». 

4. Την αριθμ. 1107147/1239/006Α/4-10-96 (ΦΕΚ 922/Β/7- 


10-96) απόφαση του Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

5. Από τις διατάξεις του παρόντος Π.Δ/τος προκαλείται ε¬ 
τήσια δαπάνη σε βάρος του προϋπολογισμού του θεραπευ¬ 
τηρίου Χρονιών Παθήσεων Παιδιών Αθηνών, ύψους 
2.300.000 δρχ. ετησίως από τη διαφορά βασικού μισθού των 
δύο ιατρών, από του Ξυλουργού και από της Πλύντριας - Σι- 
δερώτριας και θα καλυφθεί από τον ΚΑΕ 2842. 

6. Την αριθμ. 1/2-1-98 γνώμη του Διοικητικού Συμβουλίου 
σχετικά με την ανάγκη ιατρικής κάλυψης και κάλυψης οδη¬ 
γών του Θεραπευτηρίου Χρονιών Παθήσεων Παιδιών. 

7. Την αριθμ. 277/1999 γνωμοδότηση του Συμβουλίου της 
Επικράτειας με πρόταση του Υπουργού Υγείας και Πρόνοιας 
και των Υφυπουργών Εσωτερικών, Δημόσιας Διοίκησης και 
Αποκέντρωσης και Οικονομικών, αποφασίζουμε: 

Άρθρο Μόνο 

1. Στο Θεραπευτήριο Χρονιών Παθήσεων Παιδιών Αθηνών 
συνιστώνται θέσεις προσωπικού ως εξής: 

α) Κλάδος ΠΕ Ιατρών, Ειδικοτήτων θέσεις (2) δύο. 
β) Κλάδος ΔΕ Τεχνικός, θέσεις δύο (2). 

Οι παραπάνω θέσεις προέρχονται από μεταφορά υφιστα¬ 
μένων κενών θέσεων ως εξής: 

Μια (1) θέση κλάδου ΔΕ Τεχνικός Ειδικότητας Ξυλουργού. 
Μια (1) θέση κλάδου ΥΕ Προσωπικού Καθαριότητας ειδι¬ 
κότητας Πλύντριας - Σιδηρώτριας. 

Δύο (2) θέσεις του κλάδου ΔΕ Βοηθών Νοσοκόμων. 

2. Ο συνολικός αριθμός των θέσεων των ανωτέρω κλάδων 
που προβλέπονται στο άρθρο 18 του Π.Δ/τος 483/88 (ΦΕΚ 
217 Α’) διαμορφώνεται ως εξής: 

Κλάδος ΠΕ Ιατρών Ειδικοτήτων θέσεις δύο (2) 
α) Γενικής Ιατρικής ή Παθολογίας μιας (1) θέση, 
β) Παιδιατρικής μια (1) θέση. -■ 

Κλάδος ΔΕ Τεχνικός θέσεις επτά (7). 

Ειδικότητες: 

α) Ηλεκτρολόγου μια (1) θέση 
β) Ραπτριών, δύο (2) θέσεις, και 
γ) Οδηγών οχημάτων τέσσερις (4) θέσεις 
Κλάδος ΔΕ Νοσηλευτών (Βοηθών Νοσοκόμων) θέσεις δέ¬ 
κα οκτώ (18). 

Κλάδος ΥΕ Προσωπικού Καθαριότητας, θέσεις δέκα εννέα 
(19). 

Ειδικότητες: 

α) Για εργασίες καθαριότητας δέκα τέσσερις (14) θέσεις. 

β) Για εργασίες Πλύντριας-Σιδερώτριας, πέντε (5) θέσεις. 

Στον Υπουργό Υγείας και Πρόνοιας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 17 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤ/ΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΛΕΩΝ. ΤΖΑΝΗΣ ΝΙΚΟΣ ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΔΗΜΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 42 
Τροποποίηση του Π. Δ/τος 337/85 (ΦΕΚ. 118 Α') «Οργανι¬ 
σμός Διοίκησης και Λειτουργίας του Θεραπευτηρίου 
Χρονιών Παθήσεων Τρικάλων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 παρ.1 του Ν. 2503/97 (ΦΕΚ 
107 τ.Α’) «Διοίκηση, Οργάνωση, Στελέχωση της Περιφέρει¬ 
ας, ρύθμιση δεμάτων για την Τοπική Αυτοδιοίκηση και άλλες 
διατάξεις». 

2. Την απόφαση του Πρωθυπουργού και Υπουργού Εσωτερι¬ 
κών, Δημόσιας Διοίκησης και Αποκέντρωσης ΔΙΔΚ/Φ. 1/8211 /99 
(ΦΕΚ 198τ.Β’) «Ανάθεση αρμοδιοτήτων στους Υφυπουργούς 
Εσωτερικών, Δημ.Διοίκησης και Αποκέντρωσης». 

3. Την αριθμ. 11017147/1239/0006/4-10-96 (ΦΕΚ 922/Β/96) 
απόφαση του Πρωθυπουργού και Υπουργού Οικονομικών 
«Ανάθεση αρμοδιοτήτων του Υπουργού Οικονομικών στους 
Υφυπουργούς Οικονομικών». 

4. Το άρθρο 23 Α’ του Ν. 1558/85 (Α137), όπως αυτό προ- 
σετέθη με το άρθρο 27 του Ν. 2081/92 (Α154), και τροποποι¬ 
ήθηκε με το άρθρο 1 παρ.2ατου Ν. 2469/97 (Α38). 

5. Από τις διατάξεις του παρόντος Π.Δ/τος ως προκύπτει α¬ 
πό την αριθ. Γ4β/5554/98 οικονομική έκθεση, προκαλείται 
δαπάνη σε βάρος του Κρατικού Προϋπολογισμού ύψους 
1.900.000 δρχ. ετησίως, απάτη διαφορά βασικού μισθού των 
τεσσάρων ΔΕ Νοσοκόμων από των δύο θέσεων ΥΕ Σιδερω- 
τριών-Πλυντριών Ιματιοφυλάκων και από των δύο θέσεων, 
ΥΕ Βοηθών Μαγειρείου Τραπεζοκόμων. 

6. Τις αριθμ. 38/8-5-96 και 58/25-9-98 αποφάσεις του Διοι¬ 
κητικού Συμβουλίου σχετικά με την αύξηση του Νοσηλευτι¬ 
κού Προσωπικού κατά πέντε δέσεις προκειμένου να λειτουρ¬ 
γήσουν όλες οι πτέρυγες του Θεραπευτηρίου Χρονιών Πα¬ 
θήσεων Τρικάλων. 

7. Την αριθμ. 371/1999 γνωμοδότηση του Συμβουλίου της 
Επικράτειας με πρόταση του Υπουργού Υγείας και Πρόνοιας 
και των Υφυπουργών Εσωτερικών, Δημ.Διοίκησης και Αποκέ¬ 
ντρωσης και Οικονομικών, αποφασίζουμε: 

Άρθρο Μόνο 

1. Στο Θεραπευτήριο Χρονιών Παθήσεων Τρικάλων συνι- 
στώνται οι εξής θέσεις προσωπικού. 

Γιατον Κλάδο ΔΕ Νοσηλευτικής, θέσεις πέντε (5). 

Οι παραπάνω θέσεις προέρχονται από μεταφορά υφιστα¬ 
μένων κενών οργανικών θέσεων, ως εξής: 

Μιας (1) θέσης κλάδου ΔΕ Ραπτριών. 

Δύο (2) θέσεων κλάδου ΥΕ Σιδερωτριών - Πλυντριών - Ιμα¬ 
τιοφυλάκων. 

Δύο (2) θέσεων κλάδου ΥΕ Βοηθών Μαγειρείου Τραπεζο¬ 
κόμων. 


2. Ο συνολικός αριθμός των θέσεων των ανωτέρω Κλάδων 
που προβλέπονται στο άρθρο 12 του Π.Δ/τος 337/85 (ΦΕΚ 
118 Α’) διαμορφώνεται ως εξής: 

Κλάδος ΔΕ Νοσηλευτικής θέσεις δέκα επτά (17). 

Οι δώδεκα (12) από τις θέσεις αυτές πληρώνονται μόνο ε¬ 
φόσον είναι αδύνατη η πλήρωση των δώδεκα (12) θέσεων 
του Κλάδου ΤΕ Νοσηλευτικής (ΑΡ1 Αδελφών Νοσοκόμων - Ε- 
πισκεπτριών Αδελφών). 

ΔΕ Ραπτριών θέσεις μια (1) 

ΥΕ Σιδηρωτριών - Πλυντριών - Ιματιοφυλάκων θέσεις έξι 
(6). - ΥΕ Βοηθών Μαγειριού - Τραπεζοκόμων θέσεις έντεκα 
( 11 ). 

Στον Υπουργό Υγείας και Πρόνοιας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 17 Φεβρουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤ/ΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΛΕΩΝ. ΤΖΑΝΗΣ ΝΙΚΟΣ ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΔΗΜΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 43 
Περί ειδικών προσόντων απογραφής και απόκτησης αποδει¬ 
κτικών ικανότητος για εργασία μόνο σε συγκεκριμένες 
κατηγορίες πλοίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 58 και 78 του Ν .Δ. 187/1973 "Περί Κώδικος Δη¬ 
μοσίου Ναυτικού Δικαίου" (Α 261). 

2. Τις διατάξεις του άρθρου 4 του Ν. 6002/34 (Α’ 37) "Περί 
προστασίας των ανέργων εργατών θαλάσσης και των οικο¬ 
γενειών αυτών", όπως συμπληρώθηκε μετο άρθρο 1 του Α.Ν. 
113/36 (Α’ 398) και του άρθρου 5 του ιδίου Νόμου όπως αντι- 
καταστάθηκε μετο άρθρο 5του Ν. 318/76 (Α’ 111) "Περί συ- 
στάσεως οργανικών θέσεων κ.λ.π." 

3. Το άρθρο 28 του Π.Δ. 242/1999 (Α 201) "Οργανισμός Υ¬ 
πουργείου Εμπορικής Ναυτιλίας". 

4. Το άρθρο 29 Α του Ν. 1558/85 (Α’ 137) όπως προστέθη¬ 
κε μετο άρθρο 27 του Ν. 2081/92 (Α’ 154) και τροποποιήθη¬ 
κε μετο άρθρο 1 παρ. 2ατου Ν. 2469/97 (Α’ 38). 

5. Την αριθμ. 342/99 γνωμοδότηση του Συμβουλίου Εμπο¬ 
ρικού Ναυτικού (Σ.Ε.Ν.). 

6. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του κρατικού προϋπολογισμού. 

7. Την αριθμ. 491/1999 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

ΑΡΘΡΟ 1 

Ειδικά προσόντα απογραφής για εργασία σε συγκεκριμέ¬ 
νες κατηγορίες πλοίων. 

1. Απογράφονται σε ειδικό μητρώο προκειμένου να εργά¬ 
ζονται αποκλειστικά και μόνο σε πλοία, που εκτελούν πλόες 
εσωτερικού, ι) Φ/Γ-Π/Κ και αλιευτικά έως 75 κ.ο.χ. και ιι) Ε/Γ- 
Π/Κ μη δρομολογημένα έως 25 κ.ο.χ., όσοι συγκεντρώνουν 
τα παρακάτω ειδικά προσόντα: 

Α) Εχουν συμπληρώσειημερολογιακάτο 16ο έτος της ηλι¬ 
κίας τους και δεν έχουν υπερβεί το 40ο το οποίο θεωρείται ό¬ 
τι συμπληρώνεται την 31η Δεκεμβρίου του έτους απογρα- 
φής. 

Β) Δεν έχουν καταδικασθεί σε κάθειρξη κατά την τελευταία 
δεκαετία. 

Γ) Εχουν αποφοιτήσει επιτυχώς από το Βασικό Κύκλο 
Σπουδών Σχολής Σωστικών και Πυροσβεστικών Μέσων. 

Δ) Δεν έχουν καταδικασθεί κατά την τελευταία δεκαετία σε 
φυλάκιση ανώτερη του εξαμήνου συνολικάγιαλαθρεμπορία, 
κλοπή, απάτη, ένεκα παραβάσεων των διατάξεων περί ναρ¬ 
κωτικών και προστασίας του Εθνικού Νομίσματος και για ε¬ 
γκλήματα κατά των ηθών. 

Ε) Δεν έχουν την ιδιότητα Πολιτικού ή Στρατιωτικού Δημοσί¬ 
ου Υπαλλήλου, Υπαλλήλου Νομικού Προσώπου Δημοσίου Δι¬ 
καίου ή Κοινωνικοποιημένου Οργανισμού. Ο ίδιος περιορισμός 
ισχύει και για τους συνταξιούχους των παραπάνω φορέων. 

2. Στο ναυτικό φυλλάδιο του απογεγραμμένου σύμφωνα 
με τις διατάξεις του παρόντος καταχωρείται στην Ελληνική 
και Αγγλική γλώσσα η παρατήρηση, ότι αυτός μπορεί να ερ¬ 
γάζεται μόνο στις ανωτέρω κατηγορίες πλοίων. 

3. Θαλάσσια υπηρεσία που πραγματοποιούν ναυτικοί που 
απογράφονται σύμφωνα με το παρόν, σε κατηγορίες πλοίων 
άλλες από αυτές που ορίζονται στην παράγραφο 1, δεν ανα¬ 
γνωρίζεται για την ασφάλιση στο Ναυτικό Απομαχικό Ταμείο, 
Λοιπά Ταμεία, Κεφάλαια καιΛογ/σμούς και για την Παροχή Υ¬ 
γειονομικής Προστασίας από τον Οίκο Ναύτου. 

ΑΡΘΡΟ 2 

Ειδικά προσόντα απόκτησης αποδεικτικών ικανότητας 
και παρεχόμενο δικαίωμα εργασίας. 

1. Καθορίζονται Ειδικό Πτυχίο Κυβερνήτη και Ειδικό Πτυ¬ 
χίο Μηχανοδηγού τα οποία μπορούν να αποκτούν μόνο οι α- 
πογραφόμενοι σύμφωνα με το παρόν προκειμένου να χρησι¬ 
μοποιούνται μόνο στις ειδικές κατηγορίες πλοίων του προη¬ 
γουμένου άρθρου. 

2. Τα ειδικά προσόντα απόκτησης των πιο πάνω αποδεικτι¬ 
κών ναυτικής ικανότητος είναι τ' ακόλουθα: 

α) Ειδικό Πτυχίο Κυβερνήτη 

ι. Θαλάσσια υπηρεσία τεσσάρων (4) ετώντουλάχιστο με ει¬ 
δικότητα καταστρώματος. 

ιι. Πιστοποιητικό εκπαίδευσης από Δημόσιες Σχολές Ε.Ν. 
Χειριστή Περιορισμένης Χρήσης (Β.Ο) του Παγκοσμίου Ναυ¬ 
τιλιακού Συστήματος Κινδύνου-Ασφαλείας (Θ.Μ.Θ.3.5.). 

β) Ειδικό Πτυχίο Μηχανοδηγού 

Θαλάσσια υπηρεσία τεσσάρων (4) ετών τουλάχιστον με ει¬ 
δικότητα μηχανής, σε πλοία που κινούνται με μηχανές οποι¬ 
οσδήποτε ισχύος. 

3. Θαλάσσια υπηρεσία που αποκτάται από απογραφόμε- 
νους σύμφωνα με το παρόν προσμετράται μόνο για την από¬ 
κτηση των πιο πάνω αποδεικτικών ναυτικής ικανότητος. 

ΑΡΘΡΟ 3 

Δικαίωμα ασφάλισης και υγειονομικής προστασίας. 

1. Οι απογραφόμενοι σύμφωνα με το παρόν: 

α) εργαζόμενοι στα υπόψη πλοία ασφαλίζονται στο Ναυτι¬ 
κό Απομαχικό Ταμείο (Ν.Α.Τ.), στο οικείο Ταμείο Πρόνοιας Ε¬ 
μπορικού Ναυτικού, την Εστία Ναυτικών, τον Κλάδο Επικου¬ 
ρικής Ασφάλισης (ΚΕΑΝ) και τον Ειδικό Λογαριασμό Οικογε¬ 
νειακών Επιδομάτων Ναυτικών (ΕΛΟΕΝ) σύμφωνα με τις 
οικείες διατάξεις ανάλογα με την ειδικότητα ναυτολόγησης. 

β) δικαιούνται την Υγειονομική Προστασία που προβλέπε- 
ται για τους ναυτικούς σύμφωνα με τις ισχύουσες κάθε φορά 
διατάξεις. 

γ) δεν εγγράφονται στους καταλόγους ανέργων που τηρεί 
το Γ ραφείο Ευρέσεως Ναυτικής Εργασίας. 

2. Θαλάσσια υπηρεσία που αποκτάται από απογραφόμε- 
νους σύμφωνα με το παρόν δεν προσμετράται ως προϋπό¬ 
θεση χορήγησης επιδόματος ανεργίας. 

ΑΡΘΡΟ 4 

Η ισχύς του παρόντος Προεδρικού Διατάγματος αρχίζει α¬ 
πό τη δημοσίευσή του στην Εφημερίδα της Κυβερνήσεως. 


Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος Προεδρικού Διατάγμα¬ 
τος. 

Αθήνα, 11 Φεβρουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 44 
Ίδρυση Τμήματος Τουριστικής Αστυνομίας 
Ηγουμενίτσας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α’ και β’του Ν. 
1481/1984 «Οργανισμός Υπουργείου Δημόσιας Τάξης» (Α’- 
152), δπως αντικαταστάθηκε με το άρθρο 1 παρ. 1 του Ν. 
1590/1986 (Α’ - 49). 

2. Τις διατάξεις του άρθρου 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (Α’- 137), το οποίο προ¬ 
στέθηκε με το άρθρο 27 του Ν. 2081/1992 (Α- 154) και αντι- 
καταστάθηκε με το άρθρο 1 του Ν. 2469/1997 (Α’- 38). 

3. Τις διατάξεις του Π.Δ. 137/1986 «Συγκρότηση συναρμο- 
διότητας κατά την έκδοση κανονιστικών διαταγμάτων και α¬ 
ποφάσεων σε θέματα αρμοδιότητας των Υπουργείων Προε¬ 
δρίας της Κυβέρνησης και Δημόσιας Τάξης» (Α’- 36). 

5. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του Κρά¬ 
τους και άλλες διατάξεις» (Α’- 247). 

6. Την υπ’ αριθμ. 1107147/1239/006 Α/4-10-1996 απόφαση 
του Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β'-922). 

7. Το γεγονός ότι από τις διατάξεις του παρόντος διατάγ¬ 
ματος προκαλούνται δαπάνες σε βάρος του Κρατικού Προϋ¬ 
πολογισμού ύψους 1.300.000 δραχμών περίπου, για το έτος 
1999 και 2.700.000 δραχμών περίπου για τα έτη 2000, 2001 
και για καθένα από τα επόμενα έτη. Από τις δαπάνες αυτές, 
εκείνες του έτους 1999, λόγω του χαμηλού ύψους τους, θαα- 
ντιμετωπισθούν από τις πιστώσεις των Κ.Α.Ε. 0823, 0824, 
0831,0832, 0861,0899. 1111, 1211, 1212, 1321, 1511, 1699, 
1711 και 1713 του εκτελούμενου Π/Υ εξόδων Ε.Φ. 43-110 
«ΕΛΛΗΝΙΚΗ ΑΣΤΥΝΟΜΙΑ». Οι δαπάνες του έτους 2000 θα α- 
ντιμετωπισθούν από τις πιστώσεις των Κ.Α.Ε. 0823, 0824, 
0831,0832, 0861,0869, 0899, 1111, 1211, 1212, 1321, 1329, 
1511, 1512 και 1699 του Π/Υ εξόδων Ε.Φ. 43 - 110 «ΕΛΛΗΝΙ¬ 
ΚΗ ΑΣΤΥΝΟΜΙΑ», ενώ οι δαπάνες του έτους 2001 και για κα¬ 
θένα από τα επόμενα έτη θα προβλέπονται ότι στις πιστώσεις 
που θα εγκρίνονται για το σκοπό αυτό στους αντίστοιχους 
Π/Υ εξόδων Ε.Φ. 43 -110 «ΕΛΛΗΝΙΚΗ ΑΣΤΥΝΟΜΙΑ». 

8. Την υπ’ αριθμ. 4/2000 γνωμοδότηση του Συμβουλίου της 
Επικράτειας, ύστερα από την πρόταση του Υπουργού Δημό¬ 
σιας Τάξης καιτου Υφυπουργού Οικονομικών, αποφασίζουμε: 

Άρθρο 1. 

Ίδρυση - Έδρα - Υπαγωγή. 

Ιδρύεται Τμήμα Τουριστικής Αστυνομίας Ηγουμενίτσας με 
έδρα τον ομώνυμο Δήμο, το οποίο υπάγεται διοικητικά στην 
Αστυνομική Διεύθυνση Θεσπρωτίας. 

Άρθρο 2. 

Διάρθρωση - Αρμοδιότητες. 

Για τα θέματα που αφορούν τη διάρθρωση και τις αρμό- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


διότητες της Υπηρεσίας του προηγουμένου άρθρου εφαρ¬ 
μόζονται οι διατάξεις του άρθρου 9 παρ. 1, 2 και 3 του 
Π.Δ.508/ 1989 (Α’- 216). 

Άρθρο 3. 

Έναρξη ισχύος. 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 16 Φεβρουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧ. ΧΡΥΣΟΧΟΪΔΗΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 45 
Τροποποίηση διατάξεων του Π.Δ. 190/1996 «Οργανισμός 
Σχολής Μετεκπαίδευσης και Επιμόρφωσης Ελληνικής Α¬ 
στυνομίας και συναφή θέματα» (Α' -153). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 3 και 4 του Ν. 2226/1994 
«Εισαγωγή, εκπαίδευση και μετεκπαίδευση στις Σχολές της 
Αστυνομικής Ακαδημίας και στο Τμήμα Ανθυποπυραγώντης 
Πυροσβεστικής Ακαδημίας και άλλες διατάξεις» (Α’-122). 

2. Τις διατάξεις του άρθρου 11 παρ. 1, εδάφια α’ και στ’ του 
Ν. 1481/1984 «Οργανισμός Υπουργείου Δημόσιας Τάζης» 
(Α’-152), δπωςτο άρθρο 11 αντικαταστάθηκε με το άρθρο 1 
παρ. 1 του Ν. 1590/1986 (Α’-49). 

3. Τις διατάξεις του Π.Δ. 82/1993 «Περιορισμός συναρμο- 
διότητας κατά την έκδοση των κανονιστικών διαταγμάτων και 
αποφάσεων σε θέματα αρμοδιότητας των Υπουργείων Προ¬ 
εδρίας της Κυβέρνησης και Δημόσιας Τάξης» (Α’- 36). 

4. Τις διατάξεις του άρθρου 29Α του Ν. 1558/1985 «Κυβέρ¬ 
νηση και Κυβερνητικά Όργανα» (Α’- 137), το οποίο προστέ¬ 
θηκε με το άρθρο 27 του Ν. 2081/1992 (Α’-154) και αντικατα- 
στάθηκε με το άρθροί του Ν. 2469/1997 (Α’- 38). 

5. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, Ελέγχου και δαπανών του Κρά¬ 
τους και άλλες διατάξεις» (Α’- 247). 

6. Τις διατάξεις της υπ’ αριθμ. 1107147/1239/006Α/4-1 Ο¬ 
Ι 996 (Β’- 922/7-10-1996) απόφασης του Πρωθυπουργού και 
του Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

7. Το γεγονός ότι από τις διατάξεις του παρόντος διατάγ¬ 
ματος προκαλείται δαπάνη σε βάρος του κρατικού προϋπο¬ 
λογισμού ύψους 1.240.000 δρχ. περίπου για το έτος 2000 και 
για καθένα από τα επόμενα έτη. Οι δαπάνες του έτους 2000 
θα αντιμετωπισθούν από τις πιστώσεις που θα εγκριθούν 
στους ΚΑΕ 0517, 0535, 0711, 0721 και 1111 του Π/Υ εξόδων 
του Υπουργείου Δημόσιας Τάζης Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ», καίτοι δεν έχει γίνει η σχετική προς τούτο πρό¬ 
βλεψή τους. Οι δαπάνες του έτους 2001 και για καθένα από 
τα επόμενα έτη θα προβλέπονται και θα αντιμετωπίζονται α¬ 
πό τις πιστώσεις που θα εγγράφονται στους αντίστοιχους 
ΚΑΕ των κατ’ έτος προϋπολογισμών εξόδων του ανωτέρω Υ¬ 
πουργείου (Ε.Φ. 43 110 «ΕΛΛΗΝΙΚΗ ΑΣΤΥΝΟΜΙΑ»), 

8. Την υπ’ αριθμ. 5/2000 γνωμοδότηση του Συμβουλίου της 
Επικράτειας, ύστερα από πρόταση του Υφυπουργού Οικο¬ 
νομικών και του Υπουργού Δημόσιας Τάζης, αποφασίζουμε: 

Άρθρο 1. 

Η παράγραφος 3 του άρθρου 2 του Π Λ. 190/1996 (Α’-153), 


όπως προστέθηκε με την παράγραφο 2 του άρθρου 1 του 
Π.Δ. 385/1998 (Α’- 258), αντικαθίσταται ως εξής : 

«3. Στο Παράρτημα της Σχολής μετεκπαιδεύονται αστυνο¬ 
μικοί των υπηρεσιών που εδρεύουν στην περιφέρεια της 
Θεσσαλίας, Μακεδονίας, Θράκης, Ηπείρου και των νήσων 
Κέρκυρας, Λευκάδας και Λήμνου. Σε περίπτωση που συ¬ 
μπληρώνεται ο προβλεπόμενος από τις διατάξεις της παρα¬ 
γράφου 6 του άρθρου 3 του παρόντος διατάγματος αριθμός 
σπουδαστών, οι προερχόμενοι από υπηρεσίες της περιφέ¬ 
ρειας Ηπείρου και των νήσων Κέρκυρας, Λευκάδας και Λή¬ 
μνου μπορεί να μετεκπαιδεύονται στο νομό Αττικής, εφόσον 
επιθυμούν». 

Άρθρο 2. 

Το εδάφιο β’ της παραγράφου 6 του άρθρου 3 του Π.Δ. 
190/1996, όπως προστέθηκε με το άρθρο 2 του Π.Δ. 
385/1998 (Α’- 258), αντικαθίσταται ως εξής : 

«β. Τα Τμήματα Μετεκπαίδευσης και Επιμόρφωσης: 

(1) Επαγγελματικής Μετεκπαίδευσης Επιτελών - Στελε- 
χώΝ. 

(2) Επαγγελματικής Μετεκπαίδευσης Ανθυπαοτυνόμων. 

(3) Ξένων Γλωσσών. 

(4) Μετεκπαίδευσης Αξιωματικών. 

(5) Μετεκπαίδευσης Ανθυπαοτυνόμων - Αρχιφυλάκων και 
Αστυφυλάκων. 

Σε κάθε Τμήμα από τα ανωτέρω λειτουργεί γραφείο Γραμ- 
ματείας, το οποίο έχει ως αποστολή την γραμματειακή εξυ¬ 
πηρέτηση αυτού και την υποβοήθηση του έργου του Επιτε¬ 
λείου. 

Τα Τμήματα αυτά λειτουργούν μόνο εφόσον ο αριθμός των 
σπουδαστών είναι τουλάχιστον 10 για τοΤμήμαΞένων Γλωσ¬ 
σών και 15 για τα λοιπά Τμήματα. Ως προς τα ειδικότερα θέ¬ 
ματα λειτουργίας των τμημάτων αυτών εφαρμόζονται ανά¬ 
λογα οι διατάξεις των άρθρων 14 έως 20, 22 έως 28, 29 έως 
39, 40 και 41 του παρόντος διατάγματος, αντίστοιχα». 

Άρθρο 3. 

Τ ο άρθρο 33 του Π .Δ. 190/1996 αντικαθίσταται ως εξής : 

«Άρθρο 33. 

Εισαγωγή στην τάξη της Γ’ βαθμίδας. 

1. Η εισαγωγή των σπουδαστών στην τάξη της Γ’ βαθμίδας 
γίνεται με εισιτήριες εξετάσεις, οι οποίες διενεργούνται στην 
έδρα της Σχολής. 

2. Οι υποψήφιοι εξετάζονται γραπτά και προφορικά στην ύ¬ 
λη που διδάσκεται στηντάξητης Β’ βαθμίδαςτης αντίστοιχης 
γλώσσας. Για τη συμμετοχή των υποψηφίων στις εισιτήριες 
εξετάσεις εφαρμόζονται οι διατάξεις των παραγράφων 2 και 
4 του άρθρου 31 του παρόντος διατάγματος, πληντου ορίου 
ηλικίας, το οποίο αυξάνεται κατά δύο (2) έτη. Κατ’εξαίρεοη 
το όριο ηλικίας των πολιτικών υπαλλήλων ΠΈ. και ΤΈ. ορίζε¬ 
ται το τεσσαρακοστό πρώτο (41) έτος. Κατά τα λοιπά οι δια¬ 
τάξεις των παραγράφων 2,4 δεύτερο εδάφιο και 5 του προη¬ 
γούμενου άρθρου εφαρμόζονται και στις εισιτήριες εξετά¬ 
σεις των υποψηφίων για την τάξη της Γ’ βαθμίδας». 

Άρθρο 4. 

Έναρξη ισχύος. 

Η ισχύς του παρόντος διατάγματος αρχίζει από τη δημοσί¬ 
ευση του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 16 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧ. ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




